***Midian*** er det fjerde fullengde-albumet av det britiske metal-bandet Cradle of Filth, utgitt på halloween i 2000. Det ble da sett på som det mest kommersielle og tilgjengelige albumet deres til da. Det er et konseptalbum inspirert av Clive Barkers roman *Cabal* og hans etterfølgende filmversjon *Nightbreed*, og Doug Bradley - som hadde en mindre rolle i filmen, men som er bedre kjent som Pinhead fra Barkers *Hellraiser* og dens oppfølgere - bidrar som forteller på enkelte spor. Selv om keyboards fortsatt er fremtredende så er *Midian* mere gitar-orientert enn forgjengerne. Coverbildet ble laget av JK Potter.

I Bibelen er midianittene en arabisk stamme som nedstammer fra Abraham, og Midian er hvor Moses befant seg i sitt førtiårige eksil fra Egypt. Midianittene i Bibelen tar sitt navn fra Midian, en sønn av Abraham og en av hans konkubiner. I dag befinner området som var Midian, seg i deler av det vestre Saudi-Arabia, det sørlige Jordan, det sørlige Israel og Sinaihalvøya. Folket i Midian nevnes også utførlig i Koranen, hvor navnet på arabisk er Madyan. Midian er i *Cabal* og *Nightbreed* en bortgjemt by hvor monstere kan skjule seg for menneskeheten.

Sangen «Cthulhu Dawn» påkaller vesenet fra horror-forfatteren H. P. Lovecrafts Cthulhu-mythos. Mange andre heavy metal-band – som for eksempel Metallica, Morbid Angel og Bal-Sagoth – har benyttet seg av navnet Cthulhu.

Åpningslinjen på «Lord Abortion» («care for a little necrophilia, hm?») er et sitat fra Terry Gilliams film *Brazil* (i filmen sagt av Kim Greist, men her fremført av Toni King, Dani Filth's kone).

Tittelen på sangen «Amor E Morte» er portugisisk for «kjærlighet og død».

«Her Ghost in the Fog» ga opphav til både en video, regissert av Alex Chandon (som fikk tung rotasjon på MTV2 og andre rock-kanaler), og en oppfølger i «Swansong for a Raven» på albumet *Nymphetamine*.

Sporliste
---------

1. «At the Gates of Midian» – 2:21
2. «Cthulhu Dawn» – 4:17
3. «Saffron's Curse» – 6:32
4. «Death Magick for Adepts» – 5:53
5. «Lord Abortion» – 6:51
6. «Amor E Morte» – 6:44
7. «Creatures that Kissed in Cold Mirrors» – 3:00
8. «Her Ghost in the Fog» – 6:24
9. «Satanic Mantra» – 0:51
10. «Tearing the Veil from Grace» – 8:13
11. «Tortured Soul Asylum» – 7:46
12. «For Those Who Died» – 6:16 (Sabbat-cover med Martin Walkyier som gjestevokalist) (Bonusspor på den japanske utgaven)

All musikk av Cradle of Filth, alle tekster av Dani Filth, unntatt «For Those Who Died»

Musikere
--------

* Dani Filth – Vokal
* Gian Pyres – Gitar
* Robin Graves – Bass
* Martin Powell – Keyboards
* Paul Allender – Gitar
* Adrian Erlandsson – Trommer

Referanser
----------

1. ↑  Encyclopaedia Metallum

Eksterne lenker
---------------

* (en) *Midian* på Discogs Rediger på Wikidata

* (en) *Midian* på MusicBrainz Rediger på Wikidata

* (en) *Midian* på Encyclopaedia Metallum Rediger på Wikidata

* (en) *Midian* på AllMusic Rediger på Wikidata

| * v
* d
* r
Cradle of Filth |
| --- |
| Medlemmer | 

|  |  |
| --- | --- |
| Nåværende | Dani Filth **·** Paul Allender **·** Dave Pybus **·** Charles Hedger **·** Sarah Jezebel Deva **·** Martin Škaroupka **·** Rosie Smith |
| Tidligere | Adrian Erlandsson **·** Nicholas Barker **·** Martin Powell **·** James Mcilroy |

 |
| Studioalbum | *The Principle of Evil Made Flesh* **·** *Dusk and Her Embrace* **·** *Cruelty and the Beast* **·** *Midian* **·** *Lovecraft & Witch Hearts* **·** *Damnation and a Day* **·** *Nymphetamine* **·** *Thornography* |
| Konsertalbum | *Live Bait for the Dead* |
| EP og singler | *Vempire or Dark Faerytales in Phallustein* **·** *From the Cradle to Enslave* **·** *Bitter Suites to Succubi* **·** *Temptation* |
| Video | *PanDaemonAeon* **·** *Heavy, Left-Handed and Candid* **·** *Babalon AD (So Glad For The Madness)* **·** *Mannequin* **·** *Peace Through Superior Firepower* |


|  |  |
| --- | --- |
| Oppslagsverk/autoritetsdata | MusicBrainz
 |